kardosdrur/scandi-wiki huggingface dataset:
Dansk Bordhockey Union

Dansk Bordhockey Union er et forbund som organiserer bordhockey i Danmark. Forbundet er anerkendt af International Table Hockey Federation.

Forbundet ledes af en bestyrelse bestående af Michael Toft Nielsen, Anette Engel og Bjarne Axelsen. 

Forbundet er stiftet 1. marts 2004.

Det danske individuelle mesterskab i bordhockey har været afholdt siden 2004, først som en serie af turneringer og fra 2013 som en turnering over én dag i en by, som blev valgt af bestyrelsen i årene 2013-16 og siden 2017 er blevet valgt gennem afstemning fra spillerne med et betalt DBHU Sæsonkontingent.

Vindere

DM 2013 i Brønderslev 
Bjarne Axelsen (Guld)
Anders Dodensig (Sølv)
Mathias Jacobsen (Bronze)

DM 2014 i Skørping 
Bjarne Axelsen (Guld)
Anders Dodensig (Sølv)
Anette Engel (Bronze)

DM 2015 i Vejgaard 
Bjarne Axelsen (Guld)
Anette Engel (Sølv)
Mathias Jacobsen (Bronze)

DM 2016 i Randers 
 Bjarne Axelsen (Guld)
 Anders Dodensig (Sølv)
 Anette Engel (Bronze)

DM 2017 i Haderslev 
 Bjarne Axelsen (Guld)
 Anders Dodensig (Sølv)
 Anette Engel (Bronze)

DM 2018 i Aabenraa 
Bjarne Axelsen (Guld)
Anders Dodensig (Sølv)
Anette Engel (Bronze)

DM 2019 i Svendborg 
Bjarne Axelsen (guld)
Michael Toft Nielsen (sølv)
Anette Engel (bronze)

Medlemsklubber 
Fremad Eagles Bordhockey
Evolution BHK
Copenhagen Ice Breakers
Global Ishockey Helsingør
Hvide Ulve

Eksterne henvisninger 
Dansk Bordhockey Union
International Table Hockey Federation

Bordhockey Union
Bordhockey
Børge Mogensen

Børge Westergaard Mogensen (født 13. april 1914 i Aalborg, død 5. oktober 1972 i Gentofte) blev udlært som møbelsnedker med svendebrev 1934. Uddannet til møbelarkitekt ved Kunsthåndværkerskolens Møbelhøjskole 1936-38 og ved Kunstakademiets Møbelskole 1938-42. Ansat på Kaare Klints og Mogens Kochs tegnestuer 1938-42. Leder af Fællesforeningen for Danmarks Brugsforeningers (FDB) møbeltegnestue 1942-50. Lærer på Kunstakademiets Møbelskole 1945-47. Egen tegnestue fra 1950. Deltog i Snedkerlaugets årlige møbeludstillinger og i Landsforeningen Dansk Kunsthåndværk udstillinger i Danmark og i udlandet. Separatudstilling i London 1961. Har blandt andet tegnet møbelserier for snedkermester Erhard Rasmussen, AB Karl Andersson & Söner, Curt Danel, Fredericia Stolefabrik A/S, Fritz Hansens Eftf A/S, P. Lauritzen & Søns Møbelfabrik, C.M. Madsens Fabrikker. Tegnede fra 1953 boligtekstiler for tekstilfirmaet C. Olesens Cotilkollektion. Tilkendt Eckersbergs Medaille1950 og C.F. Hansens Medaille1972.

For FDB udviklede Børge Mogensen en møbelserie med inspiration i shakermøbler, og flere af hans shakerborde fremstilles og sælges stadig.

Galleri

Litteratur 
 Karlsen, Arne: "Møbler tegnet af Børge Mogensen", Arkitektens Forlag 1968.
 Karlsen, Arne: "Børge Mogensens hus ved Limfjorden", tidsskriftet Artkitektur, årg. 1974. Arkitektens Forlag,
 Mogensen, Thomas: "Et fuldt møbleret liv", Gyldendalske Boghandel, Nordisk Forlag A/S 2004 
 Karlsen, Arne: "Dansk møbelkunst i det 20. århundrede", Christian Ejlers´ Forlag 2007.
 Olsen, Lars Hedebo: "Børge Mogensen", Louisiana og Aschehoug Dansk Forlag A/S 2006.

Se også 
 Dansk design

Eksterne henvisninger 

 Børge Mogensen-portræt  af Fredericia Furniture. 

 
 Børge Mogensen-portræt  af Morten Hjortshøj i Politiken.
 Møbelarkitekten, der gav velfærdssamfundet form
 Udstilling 2014 på Designmuseum
 
 Børge Mogensen Galleribobedre.dk 

Designere fra Danmark
Personer fra Aalborg
Modtagere af Eckersberg Medaillen
Ansatte ved Kunstakademiets Arkitektskole
Danskere i 1900-tallet
Møbelarkitekter fra Danmark
Personer i Kraks Blå Bog (afdøde)
Personer i Dansk Biografisk Leksikon
Sundhedskartellet

Sundhedskartellet er en sundhedsfaglig centralorganisation, som består af i alt 11 fagforbund med i alt 119.877 medlemmer pr. 1. januar 2008.

Sundhedskartellet blev dannet i 1997 og er den største overenskomstforhandlingsorganisation på social- og sundhedsområdet. Formand er Grete Christensen (Dansk Sygeplejeråd). Næstformand er Anne Lise Madsen (Danske Bioanalytikere).

 Dansk Sygeplejeråd – 75.066 medlemmer
 Dansk Tandplejerforening – 1.328 medlemmer
 Danske Psykomotoriske Terapeuter – 934 medlemmer 
 Danske Bioanalytikere – 6.497 medlemmer
 Danske Fysioterapeuter – 10.276 medlemmer
 Ergoterapeutforeningen – 6.921 medlemmer
 Farmakonomforeningen – 5.648 medlemmer
 Radiograf Rådet – 1.615 medlemmer
 Jordemoderforeningen – 2.327 medlemmer
 Kost- og Ernæringsforbundet – 7.746 medlemmer
 Danske Fodterapeuter  – 1.820 medlemmer

Kilder og eksterne henvisninger 
 Sundhedskartellets hjemmeside 

Etableret i 1997
Fagforbund under FH
Chrono Trigger

Chrono Trigger (クロノ・トリガ) er et rollespil til videospilkonsoller udviklet og udgivet af Square (nu Square Enix) til Super Nintendo Entertainment System. Det blev første gang udgivet 11. marts 1995 i Japan og 22. august 1995 også i Nordamerika. Spillets handling følger en gruppe unge eventyrere, der ved en tilfældighed transporteres gennem tiden og erfarer, at verden vil blive destrueret i den fjerne fremtid. For at undgå denne katastrofe og redde planeten rejser de gennem historien.

Chrono Trigger blev udviklet af en gruppe kaldet "Dream Team" eller "Dream Project" bestående af Hironobu Sakaguchi, Kazuhiko Aoki og komponisten Nobuo Uematsu, der kendes for deres arbejde på Final Fantasy-spilserien, og derudover også af Yuuji Horii og kunstneren Akira Toriyama, der kendes for arbejdet på Dragon Ball-serien.

Da spillet blev udgivet, blev visse dele af Chrono Trigger set som revolutionære – herunder adskillige forskellige slutninger, plotrelaterede sidegåder der fokuserede på figurudvikling, et unikt kampsystem og detaljeret grafik. Spillet fik en andenplads på 2006-udgaven af IGN's liste over tidens 100 bedste spil. Det blev i løbet af 1999 portet af TOSE og i Japan genudgivet af Square til Sony PlayStation. I 2001 blev denne udgave udgivet i Nordamerika som del af Final Fantasy Chronicles, der også omfattede Final Fantasy IV. Det blev imidlertid aldrig udgivet i PAL-områderne.

Fodnoter

Ekstern henvisning 
 Officiel hjemmeside 

Computerspil fra 1995
PlayStation-spil
SNES-spil
Susanne Engstrøm

Susanne Engstrøm (født 12. februar 1949) er uddannet farmakonom og var fra 1989 til 2014 formand for Farmakonomforeningen. Engstrøm er oprindelig udlært apoteksdefektrice (apotekstekniker) i 1969. Efterfølgende gik hun i gang med at læse videre på den videregående farmakonomuddannelse på Pharmakon – Danish College of Pharmacy Practice, hvorfra hun dimitterede i 1972. I perioden 1983-1989 var Susanne Engstrøm næstformand i Farmakonomforeningen. Engstrøm er bosiddende i Hundested og har indtil 2012 sideløbende med sit formandshverv haft en årelang deltidsansættelse på Vaisenhus Apotek i København for at bevare følingen med farmakonomernes arbejdsliv.

Susanne Engstrøm besidder følgende tillidshverv, bestyrelsesposter m.v.:
 Arbejdsmiljørådet, formand 
 Danmarks Apotekerforening – Samarbejds- og teknologinævn, bestyrelsesmedlem 
 Dansk Farmacihistorisk Fond, bestyrelsesmedlem 
 Disciplinærnævnet for Ejendomsmæglere, rådsmedlem 
 E-handelfondens klageinstans, medlem 
 Farmakonomforeningen, formand 
 Forbrugerklagenævnet, medlem 
 Forbrugerrådet, næstformand 
 FTF, forretningsudvalgsmedlem, formand for privatansattes sektion, hovedbestyrelsesmedlem 
 FTF-A, bestyrelsesmedlem 
 Innovation Lab, bestyrelsesmedlem 
 Kompetenceudviklingsfonden, medlem 
 Lån & Spar Bank, repræsentantskabsmedlem 
 MedlemsPension – Pensionskassen for Farmakonomer, bestyrelsesformand 
 Patientskadeankenævnet, medlem 
 Pharmakon – Danish College of Pharmacy Practice, bestyrelsesmedlem 
 Realkreditankenævnet, medlem 
 Sundhedskartellet, forretningsudvalgsmedlem 
 Sundhedsvæsenets Patientklagenævn, nævnsmedlem 
 Sø- og Handelsretten, sagkyndig dommer

Eksterne kilder, links og henvisninger 
 Susanne Engstrøms profilside på linkedin.com
 "Som en fisk i vandet". Artikel om Susanne Engstrøm i tidsskriftet Farmakonomen, januar 2009

Noter 

Apoteksvæsen
Fagforeningsfolk fra Danmark
Danskere i 1900-tallet
Danskere i 2000-tallet
Farmakonomer
Defektricer
Sundhedsvæsenets Patientklagenævn

Sundhedsvæsenets Patientklagenævn, også blot kaldet Patientklagenævnet, var et patientklagenævn, der hørte under Sundhedsministeriet, og som behandlede klager over det danske sundhedsvæsen og dets ansatte.

Det blev nedlagt 1. januar 2011, da området blev overført til Patientombuddet

Nævnet kunne behandle klager over følgende faggrupper:
 Ambulancebehandlere
 Apotekere
 Apoteksbestyrere
 Apoteksmedhjælpere
 Beskæftigelsesvejledere
 Bioanalytikere
 Defektricer
 Diakoner og diakonisser
 Ergoterapeuter
 Farmaceuter
 Farmakonomer
 Fodterapeuter
 Fysioterapeuter
 Grønlandske sundhedshjælpere (fødselshjælpere)
 Grønlandske tandplejere
 Handicaphjælpere
 Hjemmehjælpere
 Jordemødre
 Kiropraktorer
 Kliniske diætister
 Kliniske farmaceuter
 Kliniske farmakonomer
 Kliniske tandteknikere
 Laboranter
 Læger
 Omsorgsmedhjælpere
 Optikere
 Plejehjemsassistenter
 Psykologer
 Psykoterapeuter
 Radiografer
 Social- og sundhedsassistenter
 Social- og sundhedshjælpere
 Sundhedsplejersker
 Sygehjælpere
 Sygehusapotekere
 Sygehusapoteksbestyrere
 Sygehusfarmaceuter
 Sygehusfarmakonomer
 Sygepassere
 Sygeplejere (plejere)
 Sygeplejersker
 Tandlæger
 Tandplejere

Eksterne kilder, links og henvisninger
Bekendtgørelse om persongrupper inde for sundhedsvæsenet, der er omfattet af Sundhedsvæsenets Patientklagenævns virksomhed

Sundhedsvæsen i Danmark
Ophørt i 2011
Wencke Barfoed

Wencke Barfoed (født 19. november 1959) er en dansk skuespiller, uddannet på Statens Teaterskole i 1990, som primært har spillet roller i film og danske TV-serier. Hun har sideløbende drevet designvirksomhed, både som modedesigner, og senere som industriel designer. Siden midten af 00'erne med egen designvirksomhed WeShop på Nørrebro.

Filmgalleri 
 Frække Frida og de frygtløse spioner (1994)
 Cirkus Ildebrand (1995)
 Skat - det er din tur (1997)
 Når mor kommer hjem (1998)
 Min søsters børn (2001)
 Min søsters børn i sneen (2002)
 Min søsters børn i Ægypten (2004)

TV serier 
 Gøngehøvdingen (1991-1992)
 Karrusel (1998)
 Dybt vand (1999)
 Rejseholdet (2000-2003)
 Hotellet (2002)
 Nikolaj og Julie (2002-2003)

Referencer

Eksterne henvisninger 
 

Skuespillere fra Danmark
Henrik Stanley Møller

Henrik Stanley Møller (født 20. februar 1953), også kendt som "Onkel Stanley", er keyboard-spiller, kontrabassist, korsanger og komponist i Danser med Drenge, som han har været medlem af siden gruppens 2. album i 1995.

Stanley Møller var også medlem af Tøsedrengene, som han stiftede i 1978 sammen med barndomsvennen Klaus Kjellerup. Han skrev en del sange i Tøsedrengene, især reggae-sange, og han var også sanger i gruppen. Det var f.eks. ham, der sang gruppens gennembrudshit Sig du ka' li' mig i 1981 med Anne Dorte Michelsen.

Senere var han sanger på fodboldsangen Re-sepp-ten sammen med Dodo Gad og det danske fodboldlandshold ved VM i fodbold 1986.

Efter Tøsedrengenes opløsning i 1985 var han medlem af det kortlivede band The Lejrbåls i 1986-87, inden dette band blev opløst efter en enkelt albumudgivelse, som ikke indfriede forventningerne. Herefter arbejde Stanley free-lance i nogle år, bl.a. med Klaus Kjellerup, inden han blev fast medlem af Danser med Drenge.

Stanleys musikalske speciale er hans reggae-keyboards, som han udviklede i tiden med Tøsedrengenes såkaldte grundbåndsfabrik, der udover Stanley selv bestod af Kjellerup på bas og trommerslager Jan Sivertsen.

Danser med Drenges publikum kender desuden Stanley for hans "Onkel-show", hvor han synger kreative i-åh-i-åh svar-kor med publikum ved koncerterne.

Diskografi

Tøsedrengene 
 Det går fremad (1979)
 Tiden står stille (1981)
 Tøsedrengene 3 (1982)
 Alle vore håb (1983)
 Tiden er klog (1984)
 I sikre hænder (1985)

Danser med Drenge 

 Så længe vi er her (1995)
 Sig mig ... er De klar over, hvem vi var? (1997)
 Popsamling (2000)
 Live 2001 (2001)
 Som regel er vi glade (2003)
 Hallo hvor det koger (2005)
 Vores Bedste (2006)
 Sådan er det bare (2008)
 15 år i røg og damp (2009)
 Det handler om penge (2015)
 Skrål ... ! Live i Portalen (2016)
 Så langt, så godt (2018)
 Giv slip nu (2023)

Andre 

 The Lejrbåls (1986)
 Re-sepp-ten - single m. Dodo Gad og fodboldlandsholdet (1986)
 Klaus Kjellerup - m. Klaus Kjellerup (1989)
 Den eneste barndom jeg får - single m. Alberte Winding (1997)
 Hvad med i morgen? - single m. Karin Eurén (2022)

Referencer

Ekstern henvisning 
 Danser med Drenges officielle hjemmeside
 

Musikere fra Danmark
Tøsedrengene
Danser med drenge
Vitus Bering Danmark

Vitus Bering Danmark, grundlagt 2001, var et center for videregående uddannelse beliggende i Horsens. Siden januar 2008 har Vitus Bering Danmark været en del af professionshøjskolen VIA University College. Vitus Bering Danmark var en fusion af Teknisk Uddannelsescenter Horsens og Ingeniørhøjskolen i Horsens. Fra 2003 blev Gedved Seminarium ligeledes en del af Vitus Bering. Institutionen havde over 22.000 kursister, elever og studerende, beskæftigede 550 ansatte og omsatte årligt for ca. 300 mio. kr.

Vitus Bering Danmark udbød såvel teknisk gymnasium og HF, erhvervsrettede uddannelser, professionsbacheloruddannelser samt kortere og mellemlange videregående uddannelser indenfor det tekniske, merkantile og pædagogiske område. Nogle af uddannelserne blev udbudt på engelsk.

Eksterne henvisninger 
 Vitus Bering Danmarks hjemmeside 
 VIA University College hjemmeside 

Tekniske skoler i Danmark
Uddannelsesinstitutioner i Danmark
Tekniske gymnasier i Danmark
Bygninger, konstruktioner og anlæg i Horsens
Uddannelse i Horsens
Tarup (Odense)

Tarup er en tidligere forstad til Odense, beliggende 5 kilometer nordvest for byens centrum. Bydelen, der før kommunalreformen i 1970, udgjorde en selvstændig kommune sammen med nabobydelen Paarup, indeholder bl.a. Odenses næststørste butikscenter Tarup Center, et lokalbibliotek samt en folkeskole.

Postnummeret 5210 Odense NV udgøres bl.a. af Tarup, Paarup og Korup.
Tarup er en del af Paarup Sogn.

Historie

Landsbyen 

Tarup nævnes første gang omkring 1510 (Taroppe).

I 1682 bestod landsbyen af 5 gårde. Det samlede dyrkede areal udgjorde 171,6 tønder land, skyldsat til 43,38 tdr. hartkorn. Dyrkningsformen var femvangsbrug. Landsbyens drift var integreret med Paarup og Snestrup. Der var tre vange med rotationen 2/1, mens en 4. vang blev dyrket årlig og en 5. vang (Waadsmarken) blev anvende med rotationen 2/3.

Tarup blev udskiftet i 1783.

Forstaden 

Efter anlæggelsen af den Nordvestfyenske Jernbane blev oprettet Snapind trinbræt. Dette, samt nærheden til Odense købstad bevirkede, at der udviklede sig en forstadsbebyggelse i Tarup i tilknytning til Odense. "Snapind stationsby" havde i 1925 430 indbyggere, i 1930 895 indbyggere, i 1935 1.460 indbyggere, i 1940 1.556 indbyggere, i 1945 1.590 indbyggere, i 1950 1.825 indbyggere, i 1955 1.932 indbyggere og i 1960 2.027 indbyggere.

I 1930 havde forstaden 895 indbyggere. Fordelingen efter næringsveje var: 54 levede af landbrug mm., 458 af håndværk og industri, 158 af handel og omsætning, 71 af transport, 39 af immateriel virksomhed, 48 af husgerning, 47 var ude af erhverv, og 20 havde ikke oplyst levevej.

I 1950 havde forstaden 1.825 indbyggere fordelt på 548 husstande. Fordelingen efter næringsveje var: 92 levede af landbrug mm., 1.031 af håndværk og industri, 301 af handel og omsætning, 97 af transport, 115 af administration og liberale erhverv, 170 af formue eller pension, mens 19 ikke havde oplyst levevej. På samme tidspunkt havde forstaden skole, kommunekontor, stadion, vandværk (oprettet 1933) og møbelfabrik.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Erland Porsmose: "Den regulerede landsby" (Odense University Studies in History and Social Sciences Vol. 72; 1981)

Eksterne henvisninger 
 Lokalplanoversigt (Odense Kommune) 

Bydele i Odense
Minister uden portefølje

Minister uden portefølje er en minister, der ikke er leder for sit eget fagministerium. Ministre uden portefølje varetager ofte særlige, tidsbegrænsede opgaver. Eksempelvis fungerede Bertel Haarder som Europaminister uden portefølje under Danmarks EU-formandskab i andet halvår 2002.

Undertiden udnævnes ministre uden porteføljer også for at tilgodese eventuelle støttepartiers ønsker til regeringens sammensætning. Kontrolministrene under første og anden verdenskrig havde alle titel af Minister uden Portefeuille. 

Alle menige færøske ministre frem til 1959 var uden portefølje.

Danmarks politik
California roll

California roll er en makisushi, en slags sushi, der almindeligvis fremstilles indefra og ud, og som indeholder agurk, surimi (imiteret krabbekød) og avocado. Krabbesalat kan bruges i stedet for surimi, og ris-laget yderst drysses ofte med ristede sesamfrø eller tobiko.

California roll har medvirket til sushis verdensomspændende popularitet og har inspireret sushi-kokke til at skabe deres eget ikke-traditionelle fusionskøkken.

Historie 
Det er ikke ganske klart, hvor California roll kommer fra, men almindeligvis tilskrives den Ichiro Mashita, der i begyndelsen af 1970'erne var sushi-kok på Tokyo Kaikan i Los Angeles. Mashita fandt ud af, at avocadoen med sin cremede substans var en fremragende erstatning for toro (tun). Han nåede også frem til, at det var en fordel at lave sushien "indefra og ud", altså uramaki, fordi amerikanerne ikke kunne lide synet og fornemmelsen af nori på sushiens ydersiden. 

Fra Sydcalifornien bredte rullen sig ud over hele USA frem til 1980'erne, og i Japan kendes den som Kashu-maki. California roll har gjort vejen til de mere krævende sushi-typer lettere, og dermed har rullen bidraget til at sushi er blevet så populær i USA.

Hidekazu Tojo, der driver restauranten Tojo's i Vancouver i B.C., hævder at have opfundet rullen omtrent samtidig med Mashita; Tojo kaldte den blot Tojo-maki.

Fodnoter

Eksterne henvisninger 

 California rolls historie med forskellige tidlige opskrifter og referencer
 Mere om Mashita og hans rulle
 Miyamoto's California rolls – detaljerede instruktioner
 Sushi Monsters – How To Make Uramaki 

Sushi
Mad fra USA
Leonardo Bertagnolli

Leonardo Bertagnolli (født 8. januar 1978 i Trento) er en tidligere professionel italiensk landevejscykelrytter. Han vandt overraskende Clásica de San Sebastián 2007 foran Juan Manuel Gárate fra Quick Step-Innergetic.

Eksterne henvisninger

 

Mandlige cykelryttere fra Italien
Juan Manuel Gárate

Juan Manuel Gárate Cepa (født 24. april 1976 i Irun, Spanien) er en spansk forhenværende cykelrytter.

Han er bjergspecialist, og hans største præstation er i Giro d'Italia. Han kom på fjerdepladsen i 2002 og femtepladsen i 2005, da han samme år vandt bjergtrøjen. I 2006 kom han på syvende pladsen i Giro d'Italia. I 2005 vandt han det spanske mesterskab i cykling.

I Tour de France 2009 vandt han 20. etape, som var på toppen af det frygtede bjerg Mont Ventoux. Gárate besteg bjerget, sammen med tyskeren Tony Martin, fra  Team Columbia-HTC. 100 meter før mål stak Gárate af fra Martin, og tog dermed sejren, med 3 sekunder ned til Martin. Han blev dermed den 13. cykelrytter til at vinde en etape på Mont Ventoux, under et Tour de France-løb.

Eksterne henvisninger 

Mandlige cykelryttere fra Spanien
Sportsdirektører
Alessandro Ballan

Alessandro Ballan (født 6. november 1979 i Castelfranco Veneto, Veneto, Italien) er en italiensk tidligere cykelrytter. 

Han blev professionel i 2004. Hans største resultater er VM-titlen i landevejsløb i 2008 på hjemmebane i Italien, og Paris Roubaix 2007.

Til trods for en fin amatørkarriere var Ballan ikke særlig eftertragtet hos proholdene. I hans første sæson fungerede han som domestique (hjælperytter) for Romans Vainsteins og Gianluca Bortolami, for det var ikke før i 2005 sæsonen at Ballan fik muligheden til at satse på topplaceringer i forårsklassikerne og i etaper i større løb. Sent i 2005 sæsonen fik han sin første ProTour sejr efter at have vundet den 4. etape af Eneco Tour of Benelux.

I 2007 brækkede Ballan kravebenet under Tirreno-Adriatico. Til trods for skaden gjorde han en god indsats under Milano-Sanremo selv om holdets kaptajn Daniele Bennati ikke vandt løbet. Den 8. april vandt Ballan Flandern Rundt efter at have slået belgiske Leif Hoste i spurten som tog sin anden andenplads i løbet.

Eksterne henvisninger

Mandlige cykelryttere fra Italien
Verdensmestre i landevejsløb
Tadej Valjavec

Tadej Valjavec (født 13. april 1977) er en slovensk tidligere landevejscykelrytter.

Eksterne henvisninger 
 

Mandlige cykelryttere fra Slovenien
Manuel Beltrán

Manuel Beltrán Martínez (født 28. maj 1971 i Jaén) er en tidligere spansk cykelrytter.

Bjergrytteren Beltrán blev i 1995 professionel med holdet Mapei. Beltráns eneste sejr kom i 1999 under Katalonien Rundt. Han vandt en enkeltstart og sammenlagt. Han kørte senest for det italienske hold Liquigas. Under Vuelta a España kom han tre gange i træk blandt de ti bedste sammenlagt. Den bedste af placeringerne kom i 2003 med en sjetteplads. Det bedste Tour de France-resultatet er en ellevte plads fra 2000.

Den 11. juli 2008 bekræftede det franske antidoping-agentur (AFLD) at Manuel Beltran var blevet testet positivt for EPO under Tour de France 2008.

Kælenavnet Triki kommer af Beltráns forkærlighed for småkager. Småkagemonsteret i TV-serien Sesame Street hedder nemlig Triki på spansk.

Kildeangivelser

Eksterne henvisninger 

Mandlige cykelryttere fra Spanien
Sébastien Chavanel

Sébastien Chavanel (født 21. marts 1981 i Châtellerault) er en fransk tidligere professionel cyeklrytter.

Sébastien Chavanel blev i 2003 professionel cykelrytter på holdet Brioches La Boulangère. I sit første år fik han sin første sejr i Tour de l'Avenir. Sprinteren vandt to etaper. I sæsonen 2004 vandt han en etape i Tour de la Région Wallonne og tre etaper i Tour de l'Avenir. Fra 2005 skiftede holdet navn til Bouygues Télécom og deltog i UCI ProTour. Ved GP Internacional Costa Azul 2006 vandt Chavanel en etape foran Robbie McEwen. Sébastien er lillebror til den professionelle cykelrytter Sylvain Chavanel som cykler for Cofidis.

Eksterne henvisninger 

 

Mandlige cykelryttere fra Frankrig
Laurent Lefèvre

Laurent Lefèvre (født 2. juli 1976 i Maubeuge) er en fransk tidligere professionel cykelrytter som senest cyklede for det franske hold Bouygues Télécom.

Eksterne henvisninger 

 

Mandlige cykelryttere fra Frankrig
Aaby Kirke

Aaby Kirke er navnet på flere danske kirker:

 Aaby Kirke (Jammerbugt Kommune) – en kirke i Aaby Sogn i Jammerbugt Kommune
 Gammel Åby Kirke – en kirke i Åby Sogn i Aarhus Kommune
 Nørre Aaby Kirke – en kirke i Nørre Aaby Sogn i Middelfart Kommune
 Vester Åby Kirke – en kirke i Vester Åby Sogn i Faaborg-Midtfyn Kommune
Bernhard Kohl

Bernhard Kohl (født 4. januar 1982 i Wien) var en professionel østrigsk landevejscykelrytter. Han cyklede for det tyske hold Gerolsteiner, efter at have været på T-Mobile frem til 2006. Kohl var en velkendt "bjergged"; det vil sige en cykelrytter som hæver sig på bjergetaperne.

13. oktober blev det offentliggjort, at Kohl under Tour de France 2008 blev testet positiv for doping.

25. maj 2009 annoncerede Bernhard Kohl på et pressemøde sin tilbagetrækning fra professionel cykelsport

Eksterne henvisninger 

 

Mandlige cykelryttere fra Østrig
Personer fra Wien
Dopingsager i cykelsport
Kanstantsin Siwtsow

Kanstantsin Viktaravitj Siwtsow ( ;  , født 9. august 1982 i Homel, Hviderussiske SSR, Sovjetunionen) er en tidligere professionel hviderussisk landevejsrytter.

Eksterne henvisninger 

Mandlige cykelryttere fra Hviderusland
Deltagere for Hviderusland ved sommer-OL 2008
Deltagere for Hviderusland ved sommer-OL 2016
Cykelryttere ved sommer-OL 2008
Cykelryttere ved sommer-OL 2016